Diari Oficial de la Generalitat Valenciana


Sumari del DOGV 3744, del 08-05-2000 (2000/2829)

RESOLUCIÓ de 17 de març de 2000, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital Clínic Universitari de València, per fer extraccions de progenitors hematopoètics autòlegs de medul·la òssia i sang perifèrica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2829


Data del document
:   17-03-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * trasplantament d'òrgans
    * establiment hospitalari

RESOLUCIÓ de 17 de març de 2000, del director general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que renova l'acreditació de l'Hospital Clínic Universitari de València, per fer extraccions de progenitors hematopoètics autòlegs de medul·la òssia i sang perifèrica. [2000/A2829]
  
Vista la sol·licitud de renovació de l'acreditació de l'Hospital Clínic Universitari de València, per fer extraccions de progenitors hematopoètics autòlegs de medul·la òssia i sang perifèrica.
  
Antecedents de fet
  
1. L'Hospital Clínic Universitari de València, situat a l'avinguda de Blasco Ibáñez, 17, de València, va obtenir l'acreditació per fer extraccions de progenitors hematopoètics autòlegs de medul·la òssia i sang perifèrica per una resolució del secretari general de la Conselleria de Sanitat.
  
2. El director de l'Hospital Clínic Universitari de València, en representació de la Conselleria de Sanitat de la Generalitat Valenciana, va presentar amb data 24 de novembre de 1999 la sol·licitud de renovació de l'acreditació per fer extraccions de progenitors hematopoètics autòlegs de medul·la òssia i sang perifèrica a l'Hospital Clínic Univesitari de València.
  
3. El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada de l'acreditació per fer extraccions de progenitors hematopoètics autòlegs de medul·la òssia i sang perifèrica.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
2. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions de progenitors hematopoètics autòlegs de medul·la òssia i sang perifèrica de l'Hospital Clínic Universitari de València situat a l'avinguda de Blasco Ibáñez, 17, de València. Aquesta acreditació serà vàlida durant un període de cinc anys, amb efecte des del 17 de març del 2000.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.